Idan dai ana iya tunawa, a shekarar 1980 ne Saddam, bisa umarni da goyon bayan Amurka, tsohuwar Tarayyar Sobiyeti da kuma da dama daga cikin qasashen Turai da na larabawa, ya qaddamar da gagaruman hare-hare a kan Iran da nufin ganin bayan gwamnatin Musuluncin da aka kafa, a daidai lokacin da ba wani shiri na azo a gani da Iran xin take da shi sakamakon makirce-makircen maqiya da kuma irin riqon sakainar kashin da tsohuwar gwamnatin zalunci ta ‘ya’yan gidan Pahlawi suka yi da kuma miqa kai ga maqiya.
